Rehion ti San'in

Ti  ket maysa a lugar idiay abagatan a laud iti Honshū, ti kangrunaan nga isla iti Hapon. Buklenna daytoy iti akin-amianan a paset iti rehion ti Chūgoku, a sumago daytoy iti Baybay ti Hapon.

Pannakaala ti nagan 

Ti nagan a San'in iti Pagsasao a Hapon ket buklen dagiti dua a kanji a karakter. Ti umuna, , "bantay", ken ti maikadua,  ket mangitudo ti "yin" iti yin ken yang. Ti kayatna a sawen daytoy a nagan ket ti akin-amianan, ti nalinong a bakrang ti banbantay a maigiddiat ti yang  "akin-abagatan, naiinit" rehion ti San'yō iti abagatan.

Pakasaritaan

Umuna a pakasaritaan 

Ti rehion ti San'in ket addaan dagiti adu a natidtidda a Paleolitiko ken Jōmon a panawen (14,000 – 300 BC), ngem dagti natidtidda ti Yayoi a panawen (300 BC – 250 AD) ket isu dagitoy ti kadakkelan idiay Hapon. Dagiti Mukibanda Yayoi tidtidda idiay baba ti baba ti banbantay iti Bantay Daisen kadagiti siudad iti Daisen ken Yonago, Prepektura ti Tottori ket isu dagitoy ti kadakkelan iti Hapon. Daytoy a lugar ket bassit pay laeng a nakali, ngem daytoy ket agipakpakita a ti San'in ket maysa idi a rehional a  sentro iti kabilegan iti dayta a panawen. Ti mitolohia iti Shinto a relihion ket kaaduan a naibatay iti lugar ti Izumo iti dayta a rehion, ken ti Izumo-taisha, wenno Izumo a Nalatak nga Altar idiay Izumo, Prepektura ti Shimane, ket maysa kadagiti taga-ugma ken kangrunaan a Shinto nga altar idiay Hapon. Ti akindaya a paset ti Prepektura ti Shimane ket addaan pay ti kultural ken ekonomia a pannakaikapet iti kangrunaan a daga ti Asia manipud kadagiti nasapa a panawen.

San'indō 

Ti rehion ti San'in maipada iti , maysa kadagiti gokishichidō, wenno lima a probinsia ken pito a lawlaw a naibangon idi Asuka a Panawen (538 – 710) babaen ti linteg a sistema ti Ritsuryo. Ti San'indō ket mangitudo ti agmaymaysa a taga-ugma a heograpiko a rehion, ngem daytoy ket maysa pay a kangrunaan a kalsada iti daytoy a rehion a mangikapet ti kapitolio ti Kyoto. Ti San'in buklenna ti sakbay ti Meiji a probinsia a luglugar ti Tamba, Tango, Tajima, Inaba, Hōki, Izumo, Iwami ken Oki.

San'indō a dalan 

Nupay ti San'indō a dalan ket inusar para kadagiti lohistiko ti milisia kadagiti sabsabali a suppiatan kalpasan ti Asuka a panawen, kangrunaan daytoy a nagserbi a kas maysa a dalan para kadagiti mapan ken umay a panagiluganan dagiti naimbagan iti daytoy a rehion. Daytoy a pagdalaanan ket naabutna ti kangatuan a kangrunaanna iti [Edo a panawen]] (1603–1867) nga idi ti Tokugawa shogunato ket nagporma kadagiti dalanna ken dagiti shukuba a puesto nga estasion. Ti daimyō a rehional nga agturturay ket nagusar ti San'indō para kadagiti sankin kotai a nasken a panagbanniaga idiay Edo.

Moderno a panagusar 

Ti rehion ti San'in ket awan ti administratibona a turay. Iti moderno a Hapon a panagusar, sapasap a mangitudo daytoy kadagiti prepektura iti  Shimane, Tottori ken ti akin-amianan a lugar iti Yamaguchi. Ti akin-amianan a luglugar ti prepektura iti Hyōgo ken Kyōto ket sagpaminsan a mairaman pay iti rehion.  Ti Hapon a Dalan 9, ti San'in a Napardas a pagdalanan, ken ti JR a Laud a Kangrunaan a Linia ti San'in ket surotenna ti naipakasaritaan a dalan iti San'indō, ken dagiti tidda iti shukuba, adu kadagitoy ti nasayaat a napriserba, a nabati iti dayto a rehion.

Heograpia 

Ti rehion ti San'in ket addaan iti atiddog a pantar iti igid ti Baybay ti Hapon a gumay-at nga agpaabagatan iti Chūgoku a Banbantay iti igid ti kaatiddog iti daytoy a rehion. Daytoy a lugar ket kaaduan a kabanbantayan nga addaan iti bassit a tanap. Nupay ti klima ti rehion ti San'in ket saan a narusanger a kas iti rehion ti Hokuriku iti amianan, ti panaglalam-ek ket naipadumaan babaen ti kaadu ti niebe ken panagtudtudo a kadawyan kadagiti lugar idiay Baybay Hapon.

Ekonomia 

Ti rehion ti San'in ket adayo kadagiti industria ken kultura a pusod iti Hapon, ken ekonomia daytoy a rehion ket saan a naiparang-ay a a kasla dagiti sabali a rehion iti Hapon. Ti ladawan ti daga ket nabati a kas ti away ken awanan iti industria unay, ken dagiti urbano a lugar iti daytoy a rehion ket desentralisado. Ti Tottori ken Shimane ket isu dagitoy ti kabassitan ti populasion a prepektura iti Hapon, ken ti populasion ket naparpardas a lumaklakay ngem dagiti sabali a paset ti Hapon. Dagiti siudad iti daytoy a rehion nga addaan iti sumurok a populasion ti 100,000 ket isu laeng dagiti prepektura a kapitolio iti Tottori ken Matsue, ken ti kinaudia a Yonago, ken Izumo,ti maysa a siuda a nabuklan manipud kadagiti babassit a siudad ken purok kalpasan ti Maikadua a Sangalubongan a Gubat. Ti pataud nga agrikultura iti rehion ti San'in, nupay kasta, ket nagato latta. Ti nalawa a pantar ken kabanbantayan a luglugar ket nasalakniban a kas nailian, prepektural, ken munisipal a parke, ken dagitoy ket nalataka papanan dagiti turista.

Pagluganan 

Ti rehion ti San'in ket naikonekta babaen ti JR West linia ti perrokerril ken kalkalsada, ngem dagiti pagluganan ket saan pay a naparangrang-ay no maipada kadagiti sabsabali a rehion iti Hapon. Agdama dagiti proyekto a mangikonekta iti daytoy a rehion kadagiti nalawlawa a paset ti kalkalsada iti Hapon.

Kitaen pay 
 Gokishichidō
 Tōkaidō
 Tōsandō
 Hokurikudō
 San'indō
 San'yōdō
 Nankaidō
 Saikaidō

Dagiti nagibasaran 

Rehion ti Chūgoku